Fasting tok middelskole og gymnasium i Bergen, hvor han også fullførte styrmannseksamen og skipsførereksamen. Etter dette ble han ansatt som bestyrer ved Sem fabrikker i Jarlsberg, før han senere ble leder for emballasjefabrikken til Norsk Hydro i Rjukan samt disponent for Nordviken bruk. I 1925 etablerte Fasting selskapet og bosatte seg på Hamar, hvor han tilhørte byens øvre middelklasse. I 1933 var Fasting med på å grunnlegge den lokale avdelingen til det norske fascistpartiet Nasjonal Samling i Hamar. Her ble han valgt til byleder (fører) da Wilhelm Frimann Koren Christie ble fylkesleder.